Bara ya Afrika

Katika utafiti uliofanywa mwaka Jana, bara la Afrika liligunduliwa kuwa
ndilo bara maskini kote duniani. Wakaazi wengi wa bara hilo hulala njaa
kutokana na ukosefu wa chakula. Baadhi ya watoto hawapati elimu Kwa
sababu ya ukosefu wa karo ya shule, ndio maana takwimu za wasomi ni
chache ikilinganishwa na mabara nyingine.

Jambo la kwanza ni kwamba, bara la Afrika lilitawaliwa na wakoloni kwa
kipindi kirefu. Wakoloni hao walinyakua wafrika walioonekana wana nguvu
ya kufanya kazi na kuwafunga minyororo na kuwapeleka katika nchi zao
kuwafanyia kazi na kutajirisha nchi zao. Waafrika hao walionyakuliwa
ndio walikuwa na uwezo wa kustawisha bara lao. Kwa hivyo, bara hili
liliporwa nguvu na uwezo wa kujistawisha. Nchi zao zilinawiri na
biashara zao zikaendelea vyema. Wakoloni hao wakafungua viwanda na
kuwaajiri waafrika.

Katika viwanda hizo, waafrika waliajiriwa huko na kudhalilishwa. Mapato
yao yalikuwa duni. Mazingira yao yalikuwa machafu na walilazimishwa
kufanya kazi Kwa kipindi kirefu bila kupumzika. Yeyote aliyekataa
kufanya kazi aliadhibiwa vikali. Hali hii iliongezea bara la Afrika
kuendeleza kuwa maskini Kwa sababu wazungu walipogundua kuwa waafrika
wangeweza kufanya kazi ngumu kwa malipo duni, waliendelea kuwanyakua
waafrika na kuwadhalilisha.

Isitoshe, baada ya hii, wakoloni waligeukia bara la Afrika na kuigawanya
katika koloni mbalimbali. Waliwanyan'ganya mashamba, mifugo na Kila kitu
walichokuwa nacho cha thamani. Waafrika walibaki bila chochote.
Halikadhalika, walilazimishwa kufanya kazi Kwa mashamba yao bila malipo.
Wake zao na watoto walilazimishwa kuwafanyia kazi za nyumbani kama
kuosha nguo, kupika na kushughulikia wake zao. Bara la Afrika lilikuwa
chini ya uongozi wao. Baadhi ya machifu waliteuliwa na wakoloni ili
kuwasaidia katika uongozi na kuwachunguza waafrika katika mipango zao.
Machifu hao walipata faida kidogo kutokana na kazi zao.

Baada ya kipindi kirefu cha ukoloni mamboleo, hatimaye wakoloni
waliondoka barani afrika. Walipoondoka, waliacha wafrika wakizama katika
lindi la ufukara. Machifu ndio walikuwa tajiri Kwa sababu walipewa
mashamba na wakoloni na kujistawisha. Swala hili ndilo sababu kuu la
bara la Afrika kuzama katika umasikini.